ડિસેમ્બર 2007માં ચૂંટણી પ્રચાર દરમિયાન પાકિસ્તાનની પૂર્વ વડાપ્રધાન બેનઝીર ભુટ્ટોની હત્યા બાદ હવે તેમના પુત્ર બિલાવલ ભુટ્ટોને નિશાન બનાવવામાં આવ્યા છે. લાકડી-ધોકા અને પથ્થરથી બિલાવલને નિશાન બનાવવાની કોશિશ કરવામાં આવી છે. પાકિસ્તાન પીપુલ્સ પાર્ટી (પીપીપી)ના ગઢ લ્યારીમાં રોષે ભરાયેલા પ્રદર્શનકારીઓએ પાર્ટી અધ્યક્ષ બિલાવલ ભુટ્ટોના કાફલા પર હુમલો કર્યો હતો. જેમાં બે લોકો ઘાયલ થયા અને અનેક વાહનોને નુકસાન પહોંચ્યું છે.